stanford-oval/wikipedia huggingface dataset:
פרו במשחקים הפאראלימפיים

פרו השתתפה לראשונה במשחקים הפאראלימפיים בהיידלברג (1972). במשחקי החורף לא נטלה פרו חלק מעולם. אל המשחקים בהיידלברג שלחה פרו ספורטאי בודד, ואל המשחקים הפאראלימפיים טורונטו (1976) שלחה שני אתלטים. לאחר המשחקים בטורונטו חדלה פרו לשלוח משלחות עד המשחקים הפאראלימפיים אטלנטה (1996) ומאז משתתפת פרו במשחקים בקביעות.
לאורך השנים זכו ספורטאיה של פרו בתשע מדליות פאראלימפיות (ארבע מדליות זהב, מדליית כסף וארבע מדליות ארד). כבר באולימפיאדה בטורונטו, בשנת 1976 זכו הפרואנים בשתי מדליות פאראלימפיות - מדליית זהב בטניס נשים (קטגוריה D) ומדליות ארד בהטלת כידון ובמשחה ל-100 מטרים גב.
בשנת 1996 חזרה פרו להשתתף במשחקים הפאראלימפיים, וזכתה במדליה אחת, כשג'יימי אלרט קטף את מדליית הזהב במשחה ל-50 מטרים בסגנון חופשי (קטגוריה S3) עם שיא עולם של 51.95 שניות. במהלך המשחקים הפאראלימפיים סידני (2000) זכה אלרט במדליית זהב נוספת באותו המקצה ושבר את שיאו העולמי עם 49.03 שניות. הוא הוסיף וזכה גם במדליית כסף פאראלימפית במשחה ל-50 מטרים גב. במשחקים הפאראלימפיים אתונה (2004) היה שוב אלרט לספורטאי הבולט של פרו כשזכה בשתי מדליות ארד באותם המקצים. מדליית זהב נוספת קטפה עבור פרו לאונור אספינוזה בתחרות טאקוונדו במהלך המשחקים הפאראלימפיים טוקיו (2020).
ראו גם

פרו במשחקים האולימפיים
פרו במשחקים האולימפיים לנוער
פרושי דרווין

| פרושי דרווין |
| --- | --- |
 מינים של פרושי דרווין
מיון מדעי
על־ממלכה:: איקריוטיים
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
תת־שבט:: פרושי דרווין
שם מדעי
 Geospizinae

התפלגות מיני הפרושים באיי גלאפגוס.
פרושי דרווין (שם מדעי: Geospizinae) הוא הכינוי שניתן ל-14 מיני פרושיים אשר השפיעו רבות על צ'ארלס דרווין בחשיבתו על הברירה הטבעית, כגורם המניע את האבולוציה של המינים. 13 מינים שוכנים באיי גלאפגוס ומין יחיד שוכן באי הקוקוס. הם תועדו לראשונה על ידי דרווין כשביקר באיי גלאפגוס במהלך המסע השני של האונייה "ביגל".
כל מיני הפרושים הם בעלי אותן מידות, פחות או יותר (אורכן כ-10–20 ס"מ). ההבדל החשוב ביותר ביניהם הוא גודל וצורת המקור. הבדל זה נובע מהעובדה שהמינים השונים הסתגלו למזון שונה. תהליך זה של פיצול מין לקבוצות בעלות מאפיינים מורפולוגיים שונים קרוי התפצלות אבולוציונית מסוג התפצלות סתגלתנית.
מיון

פרוש קרקעי (Geospiza )
פרוש קרקעי חד-מקור (Geospiza difficilis)
פרוש קרקעי בינוני (Geospiza fortis)
פרוש קרקעי קטן (Geospiza fuliginosa)
פרוש קרקעי גדול (Geospiza magnirostris)
פרוש קקטוס מצוי (Geospiza scandens)
פרוש קקטוס גדול (Geospiza conirostris)
חטט (Camarhynchus )
פרוש עב-מקור צמחוני (Camarhynchus crassirostris)
חטט עצים גדול (Camarhynchus psittacula)
חטט עצים בינוני (Camarhynchus pauper)
חטט עצים קטן (Camarhynchus parvulus)
חטט נקרי (Camarhynchus pallidus)
חטט מנגרובה (Camarhynchus heliobates)
סוג ומין יחיד פרוש עלווה זיתני (Certhidea olivacea)
סוג ומין יחיד פרוש אי הקוקוס (Pinaroloxias inornata)
בעבר שויך פרוש עב-מקור לסוג Platyspiza.
בעבר שויך פרוש קקטוס לסוג Cactospiza.
ראו גם

מקור הפרוש
פלישה (סרט, 2020)

| --- | --- |

 מבוסס על:  תסריט מקורי
 בימוי:  פיודור בונדרצ'וק
 הופק בידי:  אלכסנדר אנדריושצ'נקו  פיודור בונדרצ'וק  דמיטרי רודובסקי מיכאיל ורובל ויאצ'סלב מורוגוב אנטון זלאטופולסקי
 תסריט:  אולג מאלוביצ'קו אנדריי זולוטארב
 שחקנים ראשיים:  אלכסנדר פטרוב  אירינה סטרשנבאום אולג מנשיקוב  רינאל מוחמטוב
 מוזיקה:  איגור ודובין 
 צילום:  ולדיסלב אופליאנץ
 מדינה:  רוסיה רוסיה
 חברת הפקה:  Vodorod Film   Art Pictures Studio   VGTRK
 חברה מפיצה:  רוסיה WDSSPR סרטי קולומביה
 שיטת הפצה:  וידאו על פי דרישה 
 הקרנת בכורה:  בלארוס 28 בדצמבר 2019 רוסיה 1 בינואר 2020
 משך הקרנה:  129 דק' 
 שפת הסרט:  רוסית
 סוגה:  מדע בדיוני, דרמה
 תקציב:  645 מיליון רובל רוסי
 הכנסות:  993 מיליון רובל רוסי
 סרט קודם:  משיכה
 אתר רשמי
 דף הסרט ב־IMDb
 
"פלישה" (ברוסית: Вторжение) הוא סרט מדע בדיוני רוסי בבימויו של פיודור בונדרצ'וק. בכיכובם של אלכסנדר פטרוב, אירינה סטרשנבאום, רינאל מוחמטוב ואולג מנשיקוב. צילומי הסרט החלו ב-25 ביולי 2018 במחוז מוסקבה. הקרנת הבכורה נערכה ב-1 בינואר 2020 והוא מהווה להמשכו של הסרט "משיכה".
הסרט נתמך על ידי קרן הקולנוע הרוסי וערוץ הטלוויזיה הממשלתי "רוסיה-1", שתקצבו את הסרט בסכום של 400 מיליון רובל, 245 מיליון רובלים נוספים הגיעו ממשקיעים פרטיים, שמביאים את תקציב הסרט לסכום של 645 מיליון רובלים. הסרט הכניס סכום של 993 מיליון רובל וצפו בו למעלה משלוש מיליון וחצי איש.
תקציר העלילה

שלוש שנים חלפו מאז נפילתה של ספינת החוצנים. האסון שינה לנצח את חייה של הנערה מצ'רטאנובו ושינה לעד את התפיסה של האנושות לגבי היקום. נראה שזהו האתגר הגדול ביותר עבור כל אחד מבני האדם. אבל המין האנושי עדיין אינו יודע כי בקרוב מאוד הוא ייאלץ להתמודד מול מפגש חדש.
שחקנים ודמויות

| שם השחקן/ית | שם הדמות |
| --- | --- |
אירינה סטרשנבאום: יוליה לבדבה
אלכסנדר פטרוב: ארטיום
אולג מנשיקוב: קולונל ולנטין לבדב
רינאל מוחמטוב: חקון / חריטון
סרגיי גרמאש: סגן ראש הממשלה
סרגיי בריליוב: הופעת קמע
רומן בורצב:
הפקה

תהליך ההכנות ושלבי קדם ההפקה נמשכו שנה וחצי. הצילומים נערכו בחשאי. האירועים לעומת הסרט הראשון לא יתרחשו בשכונת צ'רטנובו שבמוסקבה אלא בפרברי העיר מוסקבה ובכפרי הסביבה. בצילומים משתתפים גם רכבי סדאן מדגם אאורוס סנאט (הרכב, אשר נוצר במסגרת פרויקט "השיירה", עבור נשיא רוסיה).
במאי 2019 שוחרר הקדימון הראשון לסרט שחשף כי הסרט ייקרא "פלישה" וייצא לאקרנים ב-1 בינואר 2020.
הערות שוליים

1 2  נתוני הכנסות באתר קרן הקולנוע הרוסי
↑  "פלישה" באתר Kinobusiness.com
↑  Новый блокбастер Бондарчука: «Вторжение» начнется 1 января // Вести, 8.10.2019
↑  Made in Russia: итоги каннского кинорынка Marche du Film
↑  Москва притягивает
↑  Кинокомиссия Москвы согласовала съемки фильма "Притяжение-2"
↑  «Притяжение-2» будут снимать во время ЧМ-2018
↑  Федор Бондарчук возьмется за драму о японо-китайской войне
↑  Фонд кино профинансирует новые фильмы Бондарчука, Михалкова и Учителя
↑  Фонд кино определил 17 кинопроектов, которым выделят господдержку
↑  "В Москве начались съемки продолжения «Притяжения»". iz.ru.
↑  http://www.kinometro.ru/news/show/name/Fond_pitching2018_lidery_part1_1263
↑  Новый фильм Федора Бондарчука "Вторжение": премьера трейлера и постера
↑  "Вторжение": фантастический фильм о настоящих ценностях посмотрел уже миллион человек
↑  Стартовали съемки фильма «Притяжение 2» Федора Бондарчука
↑  Седан Aurus Senat станет героем блокбастера «Притяжение-2»
↑  טריילר הסרט ביוטיוב
| סרטי פיודור בונדרצ'וק |
| --- | --- | --- |
| סרטים שביים | הפלוגה התשיעית (2005) • האי המיושב (2009) • סטלינגרד (2013) • משיכה (2017) • פלישה (2020) |  |
| סדרות שביים | פסיכו (2020) |  |
ערך זה הוא קצרמרבנושא סרטים רוסיים. אתם מוזמנים לתרום לוויקיפדיה ו.
פרנסיסקו מסיאס נגמה

פרנסיסקו מסיאס נגמה (בספרדית: Francisco Macías Nguema;‏ 1 בינואר 1924 – 29 בספטמבר 1979) היה נשיאה הראשון של גינאה המשוונית, משנת 1968 עד הפלתו בשנת 1979. נחשב אחד הדיקטטורים האכזריים והמושחתים ביותר בהיסטוריה של אפריקה המודרנית, ואף זכה לכינוי "נירון השחור"
עם בחירתו לנשיא בשנת 1971, לקח מסיאס נגמה לעצמו סמכויות נרחבות. ביולי 1972 העביר סעיף בחוקה המגדיר אותו כנשיא לכל החיים. בשנת 1973, סמכויותיו במדינה הפכו למוחלטות. הוא שינה את שמו של האי פרננדו פו לשם 'מסיאס נגמה ביוגו' על שם עצמו. הוא שלט בשידורי הרדיו ובעיתונות, ואסר את נסיעותיהם של תושבי המדינה לחו"ל. בשנים 1975–1977, היו במדינה מעצרי שווא רבים, והוצאות להורג ללא משפט, אשר הביאו למחאות מצד מנהיגי העולם, ומצד ארגון זכויות האדם אמנסטי אינטרנשיונל. בתקופה זו החלה עזיבה המונית של אזרחי גינאה המשוונית, ובשנת 1976 ממשלת ניגריה, החזירה למולדתם את אזרחיה שהיגרו לגינאה המשוונית, כדי לעבוד במטעי הקפה שלה.
תלוי במקור, במהלך שלטונו נרצחו בין 50,000 ל -80,000 מתוך 300,000 עד 400,000 אנשים שחיו אז במדינה באותה תקופה. הוא הושווה לפול פוט בגלל האופי האלים, הבלתי צפוי והאנטי-אינטלקטואלי של ממשלתו.
בספטמבר 1979 הודח נגמה על ידי אחיינו לוטננט קולונל תיאודורו אוביאנג נגמה מבאסוגו. ב-29 בחודש הוא הוצא להורג.
הערות שוליים

↑  "נרון השחור" הלך בעקבות אידי אמין, מעריב, 8 באוגוסט 1979
| --- | --- |
בקרת זהויות :  NLI: 987007444953405171  PLWABN: 9810599447505606  BNE: XX1687546  BnF: cb12268600m (data)  GND: 118888137  ISNI: 0000 0000 2151 8045  LCCN: n50065133  NTA: 288534840  SUDOC: 031477909  VIAF: 55392731   WorldCat (עם VIAF): 55392731 
ערך זה הוא קצרמרבנושא אישים. אתם מוזמנים לתרום לוויקיפדיה ו.
פרנסיסקו סונייגה

| --- | --- |
 לידה:  27 בדצמבר 1912 סן חוסה, קוסטה ריקה 
 פטירה:  9 באוגוסט 1998 (בגיל 85) מקסיקו סיטי, המדינות המקסיקניות המאוחדות 
 שם לידה:  Pepe wates francisco zuñiga 
 לאום:  מקסיקנים 
 תקופת הפעילות:  1930–1998 (כ־68 שנים) 
 תחום יצירה:  פיסול 
 יצירות ידועות:  Seated Yucatan Woman 
 פרסים והוקרה:  הפרס הלאומי למדעים ואמנויות (1992) 
 www.franciscozuniga.org
 
"עירום כורע", מוזיאון אילנה גור, יפו.
חוסה חסוס פרנסיסקו סונייגה צ'וואריה (בספרדית: José Jesús Francisco Zúñiga Chavarría; ‏ 26 בדצמבר 1912 – 9 באוגוסט 1998) היה פסל קוסטה ריקני ומקסיקני.
קורות חיים

סונייגה נולד בקוסטה ריקה. אביו, מנואל מריה סונייגה היה פסל מקומי.
בשנת 1935 זכה סונייגה בפרס בתחרות הפיסול של קוסטה ריקה (Salón de Escultura en Costa Rica) בגין יצירתו "אמהות" (La maternidad). בשנת 1936 עבר להתגורר במקסיקו, בה למד אמנות ב-La Escuela de Talla Directa. בשנת 1938 החל ללמד בבית הספר לציור ופיסול "לה אסמרלדה" (Escuela Nacional de Pintura, Escultura y Grabado La Esmeralda) ולימד בבית ספר זה עד פרישתו בשנת 1970.
בשנת 1958 זכה סונייגה בפרס ראשון בפיסול מאת המכון הלאומי המקסיקני לאמנות יפה.
יצירותיו של סונייגה מוצגות במוזיאונים רבים ובהם המוזיאון לאמנות של סן דייגו, המוזיאון לאמנות מודרנית בניו יורק, המוזיאון לאמנות מודרנית במקסיקו סיטי ובמוזיאון הירשהורן בוושינגטון די. סי..
פנגולינאים

| פנגולינאים |
| --- | --- |
 מיני פנגולינאים
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: לאורסיאתריה
קבוצה:: פריה
סדרה:: פנגולינאים
משפחה:: פנגולניים
שם מדעי
 Pholidota ‏ובר, 1904
תחום תפוצה


פַּנְגּוֹלִינָאִים (שם מדעי: Pholidota) היא סדרה במחלקת היונקים, ובה קיימת בימינו משפחה אחת, הכוללת שלושה סוגים (בעבר היה רק סוג אחד) ושמונה מינים.
משקלם של הפנגולינים נע בין ארבעה קילוגרם (אצל פנגולין עצים קטן) ל-33 קילוגרם (אצל פנגולין ענק). אורכם נע בין 30 ל-100 סנטימטר.
מיון

סדרה פנגולינאים (Pholidota )
סוג ללא מקור Argyromanis - נכחד
סוג ללא מקור Orthoarthrus - נכחד
סוג ללא מקור Euromanis - נכחד
משפחה Eurotamanduidae - נכחדה
סוג אירוטמנדואה (Eurotamandua)
על-סדרה Eupholidota
משפחה Eomanidae - נכחדה
סוג אאומאניס (Eomanis)
על-משפחה Manoidea
משפחה פטריומאניים (Patriomanidae) - נכחדה
סוג קריפטומאניס (Cryptomanis)
סוג פטריומאניס (Patriomanis) - נכחד
משפחה פנגולניים (Manidae)
סוג נקרומאניס (Necromanis) - נכחד
תת-משפחה Smutsiinae
סוג פנגולין עצים (Phataginus )
מין פנגולין עצים קטן (Phataginus tricuspis)
מין פנגולין עצים גדול (Phataginus tetradactyla)
סוג פנגולין גדול (Smutsia )
מין פנגולין ענק (Smutsia gigantea)
מין פנגולין הכף (Smutsia temmincki)
תת-משפחה Maninae
סוג פנגולין (Manis )
מין Manis hungarica - נכחד
מין Manis lydekkeri - נכחד
מין פנגולין אסייתי ענק (Manis paleojavanica) - נכחד
תת-סוג Manis
מין פנגולין הודי (Manis crassicaudata)
מין פנגולין סיני (Manis pentadactyla)
תת-סוג Paramanis
מין פנגולין מלאי (Manis javanica)
מין פנגולין פיליפיני (Manis culionensis)
גלריה

פנגולין ענק
פנגולין הכף
פנגולין הודי
פנגולין מלאי
פנגולין עצים קטן
פנגולין עצים גדול
הפנגולין הקדום Necromanis
פנגולין מתגונן מפני אריות
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| פנגולינאים |
| --- | --- | --- |
| פנגולין | פנגולין פיליפיני • פנגולין הודי • פנגולין סיני • פנגולין מלאי |  |
| פנגולין עצים | פנגולין עצים קטן • פנגולין עצים גדול |  |
| פנגולין גדול | פנגולין ענק • פנגולין הכף |  |
| --- | --- |
בקרת זהויות :  NLI: 987007539249605171  BnF: cb133363480 (data)  LCCN: sh88007005  NKC: ph1230907
פרו הראשון, מלך אראגון

פרו הראשון, מלך אראגון (באראגונית: Pero I d'Aragón;‏ 1068–1104) היה מלך אראגון ונווארה בין השנים 1094–1104.
ביוגרפיה

פרו הראשון היה בנם של סנצ'ו הראשון, מלך אראגון ואיזבל מאורחל, בתם של ארמנחול השלישי, רוזן אורחל ואדלייד.
בשנת 1094 נהרג אביו מפגיעת חץ בזמן המצור על ווסקה, ופרו עלה לשלטון במקומו. בשנת 1096 שיתף פרו פעולה עם אל סיד, וביחד הרחיבו את הגבול הדרומי של הממלכה כחלק מהרקונקיסטה. לפי מקורות מסוימים, בשנת 1101 רצה פרו להצטרף למסע הצלב הראשון, אולם האפיפיור פסקליס השני הורה לו להמשיך את המסע כנגד סרגוסה. בשנת 1102 יצא פרו למסע לכיבוש סרגוסה, אולם בשל התקפת נגד חזקה של המורים, שבה אף נהרג בן דודו ארמנחול החמישי, רוזן אורחל, הפסיק את המצור על העיר. בשנת 1104 מת פרו, ואחיו למחצה אלפונסו הראשון, מלך אראגון עלה לשלטון במקומו.
משפחתו

בינואר 1086 התחתן פרו בחאקה (Jaca) עם אגנס מפואטייה, בתו של גיום השמיני, דוכס אקוויטניה, ממנה היו לו שני ילדים:
פרו (מת ב-1104), התחתן עם מריה רודריגס, בתו של אל סיד
איזבלה (מתה ב-1104)
לאחר מותה של אגנס, הוא התחתן ב-16 באוגוסט 1097 עם ברתה מסבויה, בתו של פייטרו הראשון, רוזן סבויה, ממנה לא היו לו ילדים.
פריזיה

פריזיה (בהולנדית ובגרמנית: Friesland, פריזית: Fryslân) היא אזור המשתרע לאורך החוף הדרום מזרחי של הים הצפוני בהולנד מזרחה לכיוון דנמרק. פריזיה כוללת אזורים בצפון מזרח הולנד, צפון גרמניה, ודרום מערב דנמרק. מערב פריזיה חופף בקירוב את המחוז ההולנדי פריסלנד, החלק הצפוני של מחוזות צפון הולנד (הקרויים מערב פריזלנד).
מזרח פריזיה (בגרמנית: Ostfriesland) כולל אזורים שממוקמים בסקסוניה התחתונה, לרבות המחוזות: אאוריך, לר, וויטמונד ופריזלנד.
פורד פיאסטה
היסטוריה

"פורד פיאסטה" אושרה לפיתוח על ידי "הנרי פורד II" בספטמבר 1972, מיד לאחר השקת שתי מכוניות דומות - פיאט 127  באיטליה, ו-רנו 5 ב-צרפת. יותר מעשור קודם לכן, פורד החליטה לא לייצר מכונית קטנה חדשה, אבל משבר הנפט בשנת 1973 ראה עלייה בביקוש הגובר עבור מכוניות קטנות יותר.
הפיאסטה הייתה מכונית חדשה לגמרי מקטגורית ה-סופרמיני, והיא הייתה המכונית הקטנה ביותר שיוצרה על ידי חברת פורד. למכונית היה בסיס גלגלים ארוך יותר מזה של הפיאט 127, אבל האורך הכללי היה קצר יותר מזה של האסקורט של פורד. הפרויקט אושר לייצור בסוף 1973.
פורד העריך כי 500,000 פיאסטות בשנה יופקו, ובנה מפעל חדש לגמרי ליד ולנסיה, בספרד, בית חרושת לצירים ליד בורדו, צרפת,  "פורד" הרחיב את  מפעלי ההרכבה ב- "Dagenham" (אנ'), בריטניה. ההרכבה הסופית התקיימה גם בוולנסיה.
ביולי 2023, אחרי שנמכרו לעמלה מ-22 מיליון מכוניות, הפסיקה פורד את ייצור הפיאסטה.
דורות

דור ראשון (יוצר בין השנים 1976-1983)
דור שני (יוצר בין השנים 1983–1989)
דור שלישי (יוצר בין השנים 1989–1997)
דור רביעי (יוצר בין השנים 1995–2002)
דור חמישי (יוצר בין השנים 2002-2008(
דור שישי (יוצר בין השנים 2008-2017)
דור שביעי (מיוצר משנת 2017 עד היום)
דורות > דור ראשון

3 דלתות - הצ'בק
3 דלתות - מסחרית
3 דלתות - מסחרית, גג מוגבה
בארצות הברית נמכרה גרסת ה-"פורד פיאסטה" עם מנוע 1,596 סמ"ק, מצוידת בממיר קטליטי. מיזוג אוויר היה אופציונלי. הדגמים באירופה נמכרו ללא מיזוג אוויר.
רמות גימור: "L", "Bravo", "Ghia", "Popular", "XR2", "XR2i"
דורות > דור שני

הוצגה באוגוסט 1983
3 דלתות - הצ'בק
3 דלתות - מסחרית
3 דלתות - מסחרית, גג מוגבה
בשנת 1987 נמכרו בבריטניה 150,000 יחידות
דורות > דור שלישי

הדור השלישי הוצג ב-מרץ 1989 בתערוכת המכוניות בז'נבה, למרות שקוויו כבר נחשפו בסוף שנת 1987. לא היה דבר במשותף עם קודמו: למעשה, הפיאסטה החדשה הפכה לדגם מתקדם מבחינה טכנולוגית עם קו מודרני עבור הזמן. לפני הצגתה נבדקה המכונית לא רק בתנאי מעבדה ובמפעל היצרן, אלא גם על הכבישים  בבסך של 3 מיליון ק"מ. מבחן בדיקה זה היה שיא בהיסטוריה של פורד. נבנו כ-250 דגמי "פורד פיאסטה" טרום-סדרה (כולל סוגים שונים של דגמים  שנבנו בעבודה פרטנית, מכניקה וציוד). הדגמים נבדקו בכל שבוע בקטגוריות: איכות, עמידות, צריכת דלק ואמינות.
3 דלתות - הצ'בק
5 דלתות - הצ'בק
3 דלתות - מסחרית
3 דלתות - מסחרית, גג מוגבה
דורות > דור רביעי

"פורד פיאסטה" דור רביעי הושק באוקטובר 1995 והפך למכונית הנמכרת ביותר של בריטניה בין השנים 1996-1998.
בשנת 1997, הדור הרביעי הוצג בדרום אפריקה, בפעם הראשונה פיאסטה נמכרה בשוק זה, עם מנועי 1.3 ליטר (Endura) בלבד. לאחר מכן זכה  הדגם בפרס דרום אפריקה של השנה. בשנת 1999 הוחלף מנוע ה-1.3 במנוע 1.4 ליטר
העיצוב של מאזדה 121 וה-"פורד פיאסטה" היה משותף.
3 דלתות - הצ'בק
5 דלתות - הצ'בק
3 דלתות - מסחרית
2 דלתות - טנדר, תצורת קופה
דורות > דור חמישי

ב -1 באפריל 2002 הוצגה "פורד פיאסטה" הדור החמישי החדשה. מכוניות דור 5 שווקו לראשונה באסיה וב-אוסטרליה
3 דלתות - הצ'בק
5 דלתות - הצ'בק
4 דלתות - סדאן
3 דלתות - מסחרית
פורד בנטם בתצורות טנדר ומסחרית אשר יוצר בדרום אפריקה, (דור שלישי יוצר בין השנים 2002–2011), השתמש בחזית "פורד פיאסטה" דור חמישי.
דורות > דור שישי

הדור השישי, הוצג בתערוכת המכוניות הבינלאומית ב-פרנקפורט בספטמבר 2007 ושווק בשווקים העיקריים באירופה, אוסטרליה וארצות הברית.  מודל זה מבוסס על פלטפורמת ה- B העולמית החדשה (אנ') של פורד.  הייצור התחיל במפעל של קלן פורד בגרמניה באוגוסט 2008. מפעל שני בוולנסיה, ספרד החל בייצור בתחילת 2009. ייצור בסין, תאילנד ומקסיקו החלו מסוף 2008 עד 2010. בברזיל הייצור של גרסת ההצ'בק החלה בסוף 2012.
3 דלתות - הצ'בק
5 דלתות - הצ'בק
4 דלתות - סדאן
3 דלתות - מסחרית
דורות > דור שביעי

ב-29 בנובמבר 2016 הוצג הדור השביעי של הדגם. הדגם היה אמור להיות גדול יותר, מרווח יותר, בטוח יותר, יעיל יותר. שיווק פורד פיאסטה הופסק בשווקים באוסטרליה וארצות הברית בשל  הפופולריות של טנדרים ורכבי שטח מתוצרת פורד בשווקים הנ"ל כגון "Ford Escape" (אנ') ו-"Ford Ranger" (אנ').
3 דלתות - הצ'בק
5 דלתות - הצ'בק
4 דלתות - סדאן
תמונות

פורד פייסטה - דור ראשון, שנת 1982
פורד פייסטה - דור ראשון, שנת 1982
פורד פייסטה - דור ראשון מסחרית
פורד פייסטה - דור ראשון מסחרית
פורד פייסטה - דור שני
פורד פייסטה - דור שני
פורד פייסטה - דור שני מסחרית
פורד פייסטה - דור שלישי, שנת 1989, תצורת 4 דלתות, דגם "1.1 L"
פורד פייסטה - דור שלישי, שנת 1993 - מסחרית
פורד פייסטה - דור רביעי, שנת 2001
פורד פייסטה - דור רביעי
פורד פייסטה - דור רביעי, שנת 2000 - מסחרית
פורד פייסטה - דור רביעי מסחרית
פורד פייסטה - דור רביעי, שנת 2000 (יוצרה בברזיל) טנדר
פורד פייסטה טנדר
פורד פייסטה טנדר
פורד פייסטה - דור רביעי טנדר
פורד פייסטה - דור חמישי, שנת 2006, תצורת 3 דלתות, דגם "LX"
פורד פייסטה - דור חמישי, מסחרית
פורד פייסטה - דור חמישי, תצורת 5 דלתות
פורד פיאסטה - דור שישי
פורד פיאסטה - דור שישי, שנת 2010, דגם "1.4 TDCi" - מסחרית
פורד פיאסטה - דור שישי, שנת 2008, תצורת 3 דלתות
פורד פיאסטה - דור שישי, מנוע 1,560 סמ"ק, שנת 2013 - מסחרית
פורד פיאסטה - דור שישי, שנת 2017 דגם "ST"
פורד פיאסטה - דור שביעי
פורד פיאסטה - דור שביעי
פורד פיאסטה - דור שביעי, דגם "ST"
ראו גם

פורד
לקריאה נוספת

פורד פיאסטה (carsguide.com.au/ford/fiesta)
הערות שוליים

↑  פורד פיאסטה - בריטניהford.co.uk/cars/new-fiesta
↑  רשימת 50 המכוניות הנמכרות ביותר בקטגוריית המכונית הקטנה bestsellingcarsblog.com/2013/03/world-full-year-2012-discover-the-top-50-best-selling-small-cars
↑  חדשות חוץ, סופו של עידן: פורד הפסיקה את יצור הפייסטה המיתולוגית, באתר כלכליסט, 8 ביולי 2023
↑  פורד פיאסטה דור ראשון ודור שני 1976-1989 automoto.it/catalogo/ford/fiesta
↑  פורד פיאסטה שנת 2017quattroruote.it/listino/ford/fiesta
↑  פורד פיאסטה שנת 2018 autodeal.com.ph/cars/ford/fiesta-hatchback
| --- | --- |
בקרת זהויות :  BNE: XX4576589  NKC: ph117000
עונת 2012/2013 בליגת האלופות

| --- | --- |

 מארחת:  אצטדיון ומבלי, לונדון, בריטניה (משחק הגמר)
 תקופת התחרות:  3 ביולי 2012 – 25 במאי 2013 (327 ימים) 
 מספר משתתפות:  32  (מתוך 76 משתתפות שנרשמו)
 הזוכה:  גרמניה באיירן מינכן
 מספר משחקים:  125
 מספר שערים:  368 (2.94 בממוצע למשחק)
 מספר צופים:  5,612,656 (44,901 בממוצע למשחק)
 מלך השערים:  פורטוגל כריסטיאנו רונאלדו (12 שערים)
 → 2011/20122013/2014 ←
עונת 2012/2013 בליגת האלופות היא העונה ה-58 של האליפות המאורגנת על ידי אופ"א והעונה ה-21 מאז שונתה התחרות למבנה הנוכחי שלה. משחק הגמר התקיים ב-25 במאי 2013 באצטדיון ומבלי שבלונדון. במשחק ניצחה באיירן מינכן את יריבת לבונדסליגה בורוסיה דורטמונד בתוצאה 1–2, משער שהובקע בדקה ה-89 על ידי אריין רובן. עבור באיירן הייתה זאת הופעה עשירית בגמר וזכייה חמישית בתואר. כריסטיאנו רונאלדו הוביל את טבלת כובשי השערים בטורניר עם 12 שערים.
עירוני קריית שמונה הייתה הקבוצה הישראלית היחידה שהשתתפה באליפות. הקבוצה הגיעה עד לשלב הפלייאוף בו הודחה על ידי באטה בוריסוב מבלארוס.
תאריכים

כל הגרלות השלבים התקיימו במשרדי אופ"א בעיר ניון, שווייץ, למעט הגרלת שלב הבתים שהתקיימה במונקו.
| שלב | סיבוב | הגרלה | מפגש ראשון | משפגש שני |
| --- | --- | --- | --- | --- |
| מוקדמות | שלב המוקדמות הראשון | 25 ביוני 2012 | 3-4 ביולי 2012 | 10-11 ביולי 2012 |
| מוקדמות | שלב המוקדמות השני | 25 ביוני 2012 | 17-18 ביולי 2012 | 24-25 ביולי 2012 |
| מוקדמות | שלב המוקדמות השלישי | 20 ביולי 2012 | 31 ביולי-1 באוגוסט 2012 | 7-8 באוגוסט 2012 |
| פלייאוף | שלב הפלייאוף | 10 באוגוסט 2012 | 21-22 באוגוסט 2012 | 28-29 באוגוסט 2012 |
| שלב הבתים | מחזור 1 | 30 באוגוסט 2012 (מונקו) | 18-19 בדצמבר 2012 | 18-19 בדצמבר 2012 |
| שלב הבתים | מחזור 2 | 30 באוגוסט 2012 (מונקו) | 2-3 באוקטובר 2012 | 2-3 באוקטובר 2012 |
| שלב הבתים | מחזור 3 | 30 באוגוסט 2012 (מונקו) | 32-24 באוקטובר 2012 | 32-24 באוקטובר 2012 |
| שלב הבתים | מחזור 4 | 30 באוגוסט 2012 (מונקו) | 6-7 בנובמבר 2012 | 6-7 בנובמבר 2012 |
| שלב הבתים | מחזור 5 | 30 באוגוסט 2012 (מונקו) | 20-21 בנובמבר 2012 | 20-21 בנובמבר 2012 |
| שלב הבתים | מחזור 6 | 30 באוגוסט 2012 (מונקו) | 4-5 בדצמבר 2012 | 4-5 בדצמבר 2012 |
| שלב הנוקאאוט | שמינית הגמר | 220 בדצמבר 2012 | 12,13, 19-20 בפברואר 2013 | 5, 6, 12, 13 במרץ 2013 |
| שלב הנוקאאוט | רבע הגמר | 15 במרץ 2013 | 2-3 באפריל 2013 | 9-10 באפריל 2013 |
| שלב הנוקאאוט | חצי הגמר | 12 באפריל 2013 | 23-24 באפריל 2013 | 30 באפריל-1 במאי 2013 |
| שלב הנוקאאוט | גמר | 12 באפריל 2013 | 25 במאי 2013 באצטדיון ומבלי, לונדון | 25 במאי 2013 באצטדיון ומבלי, לונדון |
שלבי המוקדמות

בשלבי המוקדמות והפלייאוף חולקו הקבוצות למדורגות ולא מדורגות בהתאם לדירוג הקבוצות לשנת 2012 שנקבע על ידי אופ"א. לאחר מכן נקבעה הגרלה בה נקבעו היריבות וכל צמד קבוצות שיחק שני משחקים במתכונת משחק בית ומשחק חוץ. בשלב זה שתי קבוצות מאותה מדינה לא יכולות להפגש.
שלבי המוקדמות > שלב המוקדמות הראשון

ההגרלה לשלבי המוקדמות הראשון והשני התקיימה ב-25 ביוני 2012. משחקי הסיבוב הראשון התקיימו ב-3 ביולי וב-10 ביולי.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| לוקסמבורג F91 דודלאנג' | 11 - 0 | סן מרינו טרה פנה | 7 - 0 | 4 - 0 |
| מלטה ולטה | 9 - 0 | אנדורה לוסאיטנוס | 8 - 0 | 1 - 0 |
| צפון אירלנד לינפילד | 0 - 0 (3-4 בפנדלים) | איי פארו B36 טורסהאבן | 0 - 0 | 0 - 0 |
שלבי המוקדמות > שלב המוקדמות השני

הסיבוב הראשון נערך ב-17 וב-18 ביולי והסיבוב השני נערך ב-24 וב-25 ביולי 2012.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אלבניה סקנדרבו קורצ'ה | 1 - 3 | הונגריה דברצן ו.ס.ק. | 1 - 0 | 0 - 3 |
| סלובניה מריבור | 6 - 2 | בוסניה והרצגובינה ז'לייזניצ'אר סרייבו | 4 - 1 | 2 - 1 |
| סלובקיה מ.ש.ק. ז'ילינה | 1 - 2 | ישראל עירוני קריית שמונה | 1 - 0 | 0 - 2 |
| בלארוס באטה בוריסוב | 3 - 2 | מקדוניה וארדאר סקופיה | 3 - 2 | 0 - 0 |
| קפריסין א.א.ל. לימסול | 3 - 0 | צפון אירלנד לינפילד | 3 - 0 | 0 - 0 |
| אירלנד שמרוק רוברס | 1 - 2 | ליטא אקרנאס | 0 - 0 | 1 - 2 |
| אסטוניה פלורה טאלין | 0 - 5 | שווייץ פ.צ. בזל | 0 - 2 | 0 - 3 |
| ויילס דה ניו סיינטס | 0 - 3 | שוודיה הלסינגבורג | 0 - 0 | 0 - 3 |
| פינלנד ה.י.ק. הלסינקי | 9 - 1 | איסלנד קיי. אר. רייקיאוויק | 7 - 0 | 2 - 1 |
| נורווגיה מולדה | 4 - 1 | לטביה ונטספילס | 3 - 0 | 1 - 1 |
| לוקסמבורג F91 דודלאנג' | 4 - 4 (ש) | אוסטריה רד בול זלצבורג | 1 - 0 | 3 - 4 |
| צ'כיה סלובן ליברץ | 2 - 1 | קזחסטן שחטאר קאראגנדי | 1 - 0 | 1 - 1 |
| בולגריה לודוגורץ ראזגרד | 3 - 4 | קרואטיה דינמו זאגרב | 1 - 1 | 2 - 3 |
| אזרבייג'ן נפטצ'י באקו | 5 - 2 | גאורגיה זסטפוני | 3 - 0 | 2 - 2 |
| ארמניה אוליסס | 0 - 2 | מולדובה שריף טירספול | 0 - 1 | 0 - 1 |
| מלטה ולטה | 2 - 7 | סרביהפרטיזן בלגרד | 1 - 4 | 1 - 3 |
| מונטנגרו בודוצ'נוסט פודגוריצה | 1 - 2 | פולין שלונסק ורוצלב | 0 - 2 | 1 - 0 |
שלבי המוקדמות > שלב המוקדמות השלישי

בשלב המוקדמות השלישי נעשתה הפרדה בין קבוצות אלופות וקבוצות שאינן אלופות. הגרלת המשחקים התקיימה ב-20 ביולי 2012. הסיבוב הראשון נערך ב-29 ו-30 ביולי 2012. והסיבוב השני נערך ב-5 וב-6 באוגוסט 2012.
שלבי המוקדמות > שלב המוקדמות השלישי > שלב המוקדמות השלישי של האלופות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| סלובניה מריבור | 5 - 1 | לוקסמבורג F91 דודלאנג' | 4 - 1 | 1 - 0 |
| בלארוס באטה בוריסוב | 3 - 1 | הונגריה דברצן ו.ס.ק. | 1 - 1 | 2 - 0 |
| רומניה צ'.פ.ר. קלוז' | 3 - 1 | צ'כיה סלובן ליברץ | 1 - 0 | 2 - 1 |
| בלגיה אנדרלכט | 11 - 0 | ליטא אקרנאס | 5 - 0 | 6 - 0 |
| פולין שלונסק ורוצלב | 1 - 6 | שוודיה הלסינגבורג | 0 - 3 | 1 - 3 |
| מולדובה שריף טירספול | 0 - 5 | קרואטיה דינמו זאגרב | 0 - 1 | 0 - 4 |
| סקוטלנד סלטיק | 4 - 1 | פינלנד ה.י.ק. הלסינקי | 2 - 1 | 2 - 0 |
| נורווגיה מולדה | 1 - 2 | שווייץ פ.צ. בזל | 0 - 1 | 1 - 1 |
| ישראל עירוני קריית שמונה | 6 - 2 | אזרבייג'ן נפטצ'י באקו | 4 - 0 | 2 - 2 |
| קפריסין א.א.ל. לימסול | 2 - 0 | סרביה פרטיזן בלגרד | 1 - 0 | 1 - 0 |